Gadeika (Straigiai)
Gadeika (arba Skuistas) – ežeras Lietuvoje, Lazdijų rajone, 5,5 km į vakarus nuo Seirijų miestelio. Ežero ilgis iš šiaurės vakarų į pietryčius – 0,44 km, plotis – iki 0,22 km. Altitudė 137,7 m. Yra keletas smulkių salelių. Šiaurrytinis krantas aukštokas, kiti krantai žemi, vietomis pelkėti. Aplinkui plyti pievos ir dirbami laukai, tik pietryčiuose prieina Trako miškas. Šiaurės vakaruose išteka Straigių upeliukas link Sutrės upės. Šalia įsikūręs Straigių kaimas. Vandenvardis greičiausiai kilęs iš asmenvardžio Gadeikà.